લગભગ બે હજાર વર્ષ પહેલાં થયેલા એક વિવાહે ભારતની ધાર્મિક નગરી અયોધ્યાને હજારો માઈલ દૂર દક્ષિણ કોરિયા સાથે અતૂટ સંબંધથી જોડી દીધું હતું. ઇતિહાસકારો આ વિવાહને વિશ્ર્વના સૌપ્રથમ ગ્લોબલ વિવાહ તરીકે જુએ છે, જેને પરિણામે બે દેશો સાંસ્કૃતિક રૂપે જોડાયા ! કહેવાય છે કે બે હજાર વર્ષ પહેલાં અયોધ્યામાં જન્મેલી રાજકુમારી સુરિરત્નાને તેના પિતાએ સમુદ્રની યાત્રાએ મોકલી હતી. રાજકુમારી યાત્રા દરમિયાન કોરિયા પહોંચી અને તેના વિવાહ ત્યાના રાજા ‘સૂરો’ સાથે થયા. આ લગ્ન બાદ અહીં ‘કારા’ વંશની સ્થાપના થઈ. વર્તમાનમાં આ વંશના વંશજો પોતાની આગળ કિમ નામનો ઉપયોગ કરે છે.